Valke red vrou van 'mensehandelaars' | Maroela Media
'n 22-jarige vrou is Sondag met haar gesin in King William's Town in die Oos-Kaap herenig nadat sy van beweerde mensehandelaars in Gauteng gered is.
"Die jong vrou, 'n gekwalifiseerde skoonheidsterapeut, het 'n advertensie op die internet gesien van 'n werksaanbod vir 'n skoonheidsterapeut by 'n skoonheidsalon in 'n ander land," het kapt. Anelisa Feni, woordvoerder van die Valke, gesê. "Sy het aansoek gedoen vir die pos en is dadelik versoek om van Oos-Londen na Gauteng te reis. Met haar aankoms het hulle haar in kennis gestel dat sy Dinsdag na die betrokke Afrika-land sou reis."
Volgens Feni het die ma alarm gemaak toe sy agterdogtig geword het oor die hele reis. "Daar is bevind dat 'n werkspermit nie uitgereik is nie, en dat die dogter die land slegs vir een maand sou kon besoek, maar volgens die voornemende werkgewer sou sy ses maande lank in dié land werk. Sy het die Valke in Oos-Londen gekontak wat op hul beurt Interpol in kennis gestel het om die wettigheid van die skoonheidsalon te ondersoek."
Die ondersoek het aan die lig gebring dat die skoonheidsalon eintlik 'n restaurant is. "Die taakspan het na Johannesburg gereis en die slagoffer is by OR Tambo Internasionale Lughawe gered net voor sy op die vliegtuig sou klim," het Feni bygevoeg.
Wakker · 2 jare gelede
Wakker ma!! Was haar dokumente vervals? Ek reken hier is nog ander betrokke by die maklike reiskaartjie.
Anette de souza dias · 2 jare gelede
Baie oplettende ma. Ek haal my hoed af vir haar. So bly sy kon haar kind red.
Hoekom word die land waarheen sy sou reis nie genoem nie?
WP · 2 jare gelede
Dit sal waardeer word as die ma haar storie kan vertel….dit sal ander help.
AM · 2 jare gelede
Valke julle is ysters, n Ma weet altyd as iets verkeerd is
Nee sy sou nie vir haar ma luister nie, my seun van 25 sal my raad volg, maar dogter van 21 sal juis haar eie kop volg. Ek mag dit sê maar persoonlik dink ek ons vroulike spesie maak die wêreld vir ons self baie deurmekaar veral wanneer ons jonk is.